[{"text_idx": "#000004", "text": "Astudio gyda ni yn y DU"}, {"text_idx": "#000007", "text": "Mae Elin wedi haeddu ei llwyddiant drwy ddangos lefelau uchel o ymrwymiad i\u2019w chwrs HND Amaethyddiaeth. Mae\u2019n ymwneud yn helaeth a\u0302 rhedeg ei fferm deuluol ac mae\u2019n ysgrifennydd ei grw\u0302p CFfI lleol. Ar lefel sirol mae hi wedi dal swydd Cadeirydd y Fforwm Ieuenctid ac wedi derbyn gwobr Aelod Iau y Flwyddyn. Mae hi\u2019n cystadlu yng nghystadlaethau trin Gwla\u0302n y CFfI ac mae wedi ennill cystadleuaeth trin Gwla\u0302n y CFfI yn Sioe Frenhinol Cymru a gwobr Nofydd yr Holl Genhedloedd gan ganiata\u0301u iddi gystadlu yn Nhi\u0302m Cymru yn Sioe Frenhinol Balmoral Iwerddon. Mae hi hefyd wedi cystadlu mewn cystadlaethau beirniadu stoc, siarad cyhoeddus a Fferm Factor."}, {"text_idx": "#000008", "text": "Mae Elin yn rhoi cryn dipyn o\u2019i hamser i\u2019r gymuned ac yn ddiweddar mae wedi ymgymryd a\u0302 ro\u0302l ysgrifennydd nawdd ar gyfer Cneifio Cyflym Rhyngwladol Cymru sy\u2019n cael ei redeg ochr yn ochr a\u0302 Sioe Frenhinol Cymru fel digwyddiad codi arian. Yn gynharach eleni dyfarnwyd gwobr Dysgwr y Flwyddyn LANTRA mawreddog i bobl 20 oed ac iau i Elin a oedd yn cydnabod ei chyfraniad i\u2019r sector diwydiannau tir yng Nghymru. Mae hi wedi bod yn gweithio ar lefel ragoriaeth drwy gydol ei chwrs HND."}, {"text_idx": "#000009", "text": "Dywedodd Neil Bowden, darlithydd amaethyddiaeth yng Ngholeg y Drenewydd: \u2018Mae Elin yn fyfyriwr sylwgar sydd bob amser yn cymryd rhan lawn ac yn cymryd rhan mewn dadleuon dosbarth. Roedd ei phrosiect ymchwil yn arbennig o ddiddorol gan ei fod yn edrych ar ro\u0302l fferm ucheldir Cymru tuag at fwydo\u2019r genedl, maes pwnc y mae Elin yn angerddol iawn amdano. Mae Elin wedi bod yn fyfyrwraig ffantastig. Mae hi\u2019n llysgennad gwych i Grw\u0302p NPTC ac amaethyddiaeth yn gyffredinol. Rwy\u2019n ei llongyfarch yn fawr ar ei chyflawniadau.\u2019"}, {"text_idx": "#000010", "text": "Dywedodd Martin Watkins, rheolwr ystadau diwydiannau\u2019r tir a dirprwy bennaeth Arlwyo, Garddwriaeth ac Amaethyddiaeth: \u2018Rydym i gyd yn falch o lwyddiannau Elin. Mae Elin wedi gweithio\u2019n galed yn y coleg ac o\u2019r herwydd wedi cael dylanwad cadarnhaol ar ei grw\u0302p cyfoedion. Mae hi hefyd yn rownd derfynol Gwobr Myfyriwr y Flwyddyn y cylchgrawn cenedlaethol \u2018Farmers\u2019 Weekly\u2019, sydd hefyd yn gyflawniad gwych.\u2019"}, {"text_idx": "#000011", "text": "Dywedodd Elin: \u2018Rwy\u2019n falch iawn o ennill y wobr hon yn Sioe Frenhinol Cymru. Mae\u2019r sioe wastad wedi bod yn ddigwyddiad blynyddol i mi a fy nheulu ac mae\u2019n wych ennill yma. Fy nghynllun nawr yw \u201cychwanegu\u201d at fy nghymhwyster HND gyda gradd ac rydw i wedi cael fy nerbyn ym Mhrifysgol Aberystwyth. Dwi wedyn yn gobeithio teithio ar draws y byd i gael profiadau newydd trwy weithio mewn gwahanol wledydd, yn enwedig Awstralia a Seland Newydd. Fy uchelgais hirdymor fyddai dychwelyd adref a gweithio ochr yn ochr a\u0302 fy nheulu ar ein fferm bi\u0302ff a defaid\u2019."}]